Susumu Tonegawa

Susumu Tonegawa (利根川 進 Tonegawa Susumu, miyos 6 September 1939) inggih punika salah satunggaling ilmuwan Jepang ingkang Penghargaan Nobel ing babagan Fisiologi utawi Kadhokteran wonten ing taun 1987 kanggé "penemuanipun babagan asas genetika saperlu pembangkitan rupa antibodi." Éwadéné menangaken Bebungah Nobel kanggé karyanipun wonten ing imunologi, Tonegawa inggih punika salah satunggaling tiyang biolog molekuler ingkang dipungladhi. Wonten ing taun-taun pungkasan, piyambakipun pindhah minat ing basis molekuler lan selular saking pambentukan memori.

Tonegawa misuwur amargi ngandharaken mekanisme genetika wonten ing sistem kekebalan tiruan. Saperlu dumugi keragaman antibodi ingkang dipunbetahaken kanggé nglindhungi saking saben jinis antigen, sistem kekebalan badhé mbetahaken jutaan "pengkodean" gen kanggé antibodi-antibodi ingkang béénten-bénten, manawi saben antibodi dipunkodekaken déning 1 gen. Minangka gantosipu, kados ingkang dipuntedahaken Tonegawa wonten ing sarangkén panalitén ingkang kawiwitan ing taun 1976, materi genetik saged nyusun dhiri kanggé mbentuk "kesatuan luas" antibodi ingkang kasamektakaken. Mbandhingaken DNA sel B (sajinis sel darah putih) wonten ing anak tikus lan tikus diwasa, piyambakipun ngamati bilih gen wonten ing sel B diwasa ing tikus diwasa dipunpindhahaken ing sakitaring, dipunrekombinasi, lan dipunilangaken kanggé mbentuk keragaman kawasan antibodi ingkang kasamektakaken.

Tonegawa miyos ing wonten ing kutha Nagoya, Jepang lan mlebet ing Sekolah Tinggi Hibiya, Tokyo Autobiography on Nobel official website. Piyambakipun pikantuk gelar sarjana saking Universitas Kyoto wonten ing taun 1963. Piyambakipun pikantuk gelar dhoktor saking Universitas California, San Diego. Lajeng piyambakipun nindakaken karya pascadhoktoral wonten ing Salk Institute, San Diego, wonten ing laboratorium Renato Dulbecco, lajeng makarya ing Lembaga Imunologi Basel, Basel, Switserlan, ing pundi piyambakipun nindakaken eksperimen imunologi. Wonten ing taun 1981, piyambakipun dados profesor ing Institut Teknologi Massachusetts, ndhirikaken lan mandégani Picower Institute for Learning and Memory, MIT.

Nalika taun 2006, Tonegawa dipuntuntut amargi minatesi perekrutan kandidat staf pengajar mudha wanita wonten ing McGovern Institute for Brain Research, ékan neurosains MIT sanèsipun, kanthi maringi informasi bilih para kandidat mbok manawi badhé dados pesaing wonten ing MIT. Wonten ing sawijining surat dhumateng Présidhèn MIT Susan Hockfield, 11 profesor wanita wonten ing MIT ingkang taksih njabat nyuwun investigasi saking tumindak ingkang mbok manawi boten migunakaken etika.MIT star accused by 11 colleagues, Boston Globe 2006 Sawijining investigasi déning komite internal MIT ngaturaken palaporan dhumateng pembantu rektor, ingkang sesarengan kaliyan pimpinan nyerat layang dhumateng komunitas MIT.Statement on the Report of the Ad Hoc Committee to Review the Structure of the MIT Neuroscience Program, by MIT President Komite punika boten manggihaken bukti babagan praduga jender. Nalika tanggal 17 November 2006, Tonegawa mbiwarakaken pangundhuran dhirinipun minangka direktur Picower Institute for Learning and Memory, efektif wiwit 31 Dhésèmber 2006.MIT neuroscience center head quits, Boston Globe 2006Statements by Susumu Tonegawa (resmi)

 Cathetan suku 

 Pranala njaba 
 Faculty Webpage at MIT Biology
 Description of research at the Picower Institute for Learning and Memory

Tonegawa
Tonegawa
Kategori:Pemenang Bebungah Nobel ing babagan fisiologi utawa kadhokteran
Kategori:Tokoh Jepang pemenang Bebungah Nobel
Kategori:Alumni Universitas Kyoto
Kategori:Lair 1939